**Informovaný súhlas s účasťou vo výskume**

Informovaný súhlas by mal spravidla obsahovať:

1) **Opis štúdie**. Účastník výskumu by mal byť informovaný o tom, kto výskum vykonáva (prípadne v spolupráci s kým), aké sú ciele výskumu, ako bude výskum prebiehať (metódy, techniky) a ako dlho bude jeho účasť na výskume trvať.

2) **Prínosy**. Treba uviesť, čo prinesie poznanie pre koho. Aká je prípadná odmena za účasť na výskume.

3) **Riziká**. Participantov treba informovať, aké nepríjemné pocity sa môžu v rámci výskumu alebo po jeho skončení vyskytnúť. Akú psychologickú pomoc môžu v takom prípade participanti dostať. Zdôrazniť, že v prípade diskomfortu majú možnosť bez udania dôvodu účasť na výskume prerušiť.

4) **Ochrana dát a ich použitie**. Oboznámiť participantov, že dáta budú použité len na výskumné (prípadne iné) účely a účasť na výskume je anonymná. Vysvetliť, ako budú dáta anonymizované a uschovávané (kde, ako dlho, kto k nim bude mať prístup), kde budú uschovávané informované súhlasy s osobnými údajmi.

Pridať vetu: So všetkými získanými materiálmi sa bude zaobchádzať v súlade so Zákonom o ochrane osobných údajov (č. 122/2013) a podľa pravidiel GDPR (č. 18/2018) ako s dôverným materiálom.

5) **Dobrovoľnosť a možnosť odvolania účasti**. Vysvetliť, že účasť na výskume je dobrovoľná a kedykoľvek je možné bez akýchkoľvek následkov z výskumu odstúpiť.

6) **Poskytnúť kontaktné údaje na výskumníka/ov**.

**Vyhlásenie**

Ja nižšie podpísaný/-á ....................... potvrdzujem, že

a) som sa oboznámil/-a s informáciami o cieľoch a priebehu vyššie popísaného výskumu

b) rozumiem prínosom a rizikám svojeným so svojou účasťou /príp. svojho dieťaťa/ v danom výskumu a že sa môžem kedykoľvek rozhodnúť vo svojej účasti na výskume nepokračovať

c) súhlasím so spracovaním a uchovaním osobných a citlivých údajov v rozsahu popísanom v tomto informovanom súhlase

d) dobrovoľne súhlasím s účasťou svojej osoby /príp. svojho dieťaťa/ ..................... v tomto výskume, so zverejnením anonymizovaných dát a výstupov z výskumu

V\_\_\_\_\_\_\_\_\_\_\_\_\_\_, dňa\_\_\_\_\_\_\_\_\_\_\_\_\_\_ Podpis \_\_\_\_\_\_\_\_\_\_\_\_\_\_\_\_\_\_\_\_\_